The Searchers (cinta)

Iste articlo ye sobre una cinta de western estausunidense de 1956; ta atros usos, se veiga The Searchers.

The Searchers (títol orichinal en anglés, en aragonés Os buscadors, estrenada en Aragón con o títol en castellano de Centauros del desierto, Centauros d'o disierto en aragonés) ye una cinta de cine estausunidense de western revisionista epico-dramatico dirichida en 1956 por John Ford seguntes un guión adaptau por Frank S. Nugent (basau en a novela The Searchers, d'Alan Le May), con una dirección de fotografía de Winton C. Hoch y una Banda Sonora Orichinal obra de Max Steiner. Producida por Cornelius Vanderbilt Whitney ta la suya productora C.V. Whitney Pictures, en l'elenco d'a cinta se troban, entre d'atros, os actors John Wayne, Jeffrey Hunter, Vera Miles, Ward Bond u Natalie Wood. A cinta se filmó en Technicolor VistaVision.

The Searchers ye ambientada en Texas en os anyos 1860 en os anyos posteriors a la Guerra civil estausunidense mientres as guerras indias de Texas y se rodó en Edmonton (Alberta, Canadá) y en os estaus d'Arizona, California, Colorado y Utah en Estaus Unius. Dende lo suyo estreno tenió un destacau exito de taquilla y de critica y fa parte d'a lista de cintas consideradas as millors. En 2008 l'American Film Institute incluyó The Searchers en o suya lista AFI 10 top 10 considerando-la como la millor cinta de western y en l'anyo 2007 la mesma AFI la incluyó en a suya lista AFI 100 anyos...100 cintas en 12ena posición entre las cintas de toda la historia d'o cine estausunidense. Se tracta d'una cinta que amanixe a ormino en cualsiquier lista d'a critica u d'a prensa especializada como una d'as cintas millor valoradas. En l'anyo 1989 la Biblioteca d'o Congreso d'Estaus Unius la seleccionó ta la suya conservación en o National Film Registry (Archivo Nacional de Cintas) en estar considerada "culturalment, historica u estetica significativa", estando una d'as primeras 25 cintas seleccionadas ta lo dito archivo. ENTERTAINMENT: Film Registry Picks First 25 Movies, en Los Angeles Times, 19 de setiembre de 1989. En l'anyo 2012 a revista Sight & Sound editada por o British Film Institute la clasificó como la setena millor cinta de toz os tiempos en a lista The Sight & Sound Greatest Films of All Time 2012 seguntes a critica. The Greatest Films Poll, Sight & Sound en a web d'o British Film Institute. A revista Cahiers du Cinéma en a suya lista d'as millors 100 cintas de Cahiers du Cinéma colocó en 2008 a The Searchers en a 10ena posición entre las 100 millors cintas de toz os tiempos. Cahiers du Cinéma 100 Films.

Antiparte, The Searchers estió a primer cinta de bella importancia en tener un making-off filmau aldredes, que demandó que se fese lo mesmo John Ford. En ixe making-off s'amuestran a mayor parte d'os aspectos relativos a la realización d'a cinta, incluyindo-ie las labors de localización de escenarios y la suya adecuación, a construcción de decoraus y las tecnicas de filmación.

 Argumento 
Dimpués d'una ausencia de ueito anyadas, Ethan Edwards torna en 1868 en a casa d'o suyo chirmán Aaron en l'ueste de Texas. Ethan heba participau como militar en l'exercito confederau d'os Estaus Confederaus d'America mientres a Guerra civil estausunidense y aparentment en rematar ixa guerra con a suya redota heba participau en a guerra franco-mexicana, como facioron cuantos antigos soldaus confederaus. Cuan torna porta con él una gran cantidat de monedas d'oro de dubdoso orichen y tamién una medalla militar d'as suyas luitas en Mexico, medalla que regala a la suya sobrina Debbie, que tien 8 anyadas. Mientres ye en casa d'o suyo chirmán i plega un grupo d'os Texas Rangers, y li remeran que, como antigo soldau confederau, ha de prestar churamento de fidelitat a los Estaus Unius, cosa que finalment no fa.

Bien luego de plegar Nathan, un grupo d'indios comanches roban o vacumen perteneixent a Lars Jorgensen, un d'os vecins d'Aaron, y los Texas Rangers mandaus por o capitán Samuel Clayton (qui tamién ye lo mosén d'o lugar) marchan a perseguir-los, adhibindo-se-lis Ethan, encara que no ha prestau churamento. Finalment, troban a lo vacumen muerto y comprenden que lo robo ha estau nomás que una estratachema ta fer que estasen luent mientres que los comanches atacaban os ranchos d'a redolada. Toz tornan a escape entazaga menos Ethan, qui deixa descansar a lo suyo caballo antis de tornar. De tornada va trobando-los en haber muerto agotaus los suyos caballos, y finalment plega en o rancho d'o suyo chirmán ta trobar-ie la grancha cremada y asasinaus lo suyo chirmán, su esposa y Ben, lo fillo menor. Pero no troba a Debbie ni a Lucy, la filla gran, porque las han secuestrau los comanches.

Dimpués d'un breu funeral, os Texas Rangers marchan a perseguir a los comanches y a las mullers secuestradas, en fendo-ie parte d'o grupo tamién Ethan, Martin Pawley (chirmán adoptivo de Lucy y Debbie) y Brad Jorgensen, qui festechaba con Lucy. Cuan a la fin troban a on han acampau os comanches, Ethan creye que cal atacar-los frontalment, pero lo capitán Clayton prefiere estar mas cauteloso, en temer que de fer un ataque frontal os comanches maten a las mullers. Cuan finalment plegan aíntro d'o puesto d'acampada, los comanches han fuyiu. Continando la persecución, os Rangers cayen en una emboscada, a on muitos quedan ferius. En considerar que han quedau pocos hombres útils ta continat enta debant, Clayton decide reblar y nomás que Ethan, Martin y Brad deciden continar a persecución. Bien luego Ethan troba lo cuerpo de Lucy, asasinada y fácil que violada, pero no lo lis diz a los atros.

Cuan tornan a trobar o puesto d'acampada d'os comanches a la siguient nueit, Martin creye ver a Lucy en o campamento, pero alavez Ethan li diz que él ha trobau a Lucy y él mesmo l'ha enfosau. Martin, furioso, se capuza contra lo campamento y los comanches lo matan. Ethan y Brad continan en solitario la persecución pero en plegar as nieus de l'hibierno lis pierden a pista y deciden tornar entazaga de momento. Ethan y Brad marchan enta casa d'os Jorgensen, a on la suya filla, que yera festechando con Brad, s'amuestra entusiasmada. Tanimientres, en casa d'os Jorgensen Ethan troba una carta que li ninvía Futterman, un comerciant a qui heba prometiu una recompensa si li facilitaba bella pista, y Ethan decide marchar, con Brad seguindo-lo con a carranya d'a choven Jorgensen, que diz a Brad que no l'atalayará. Cuan plegan en a botiga de Futterman, iste lis explica que ha conoixiu que a Debbie l'ha secuestrau una tribu d'os comanches, os comanches Nawyecka, mandaus por o chefe "Scar" (Cicatriza). Continan a suya encerca, y un anyo dimpués, Brad finalment ninvía  una carta a los Jorgensen, a on explica que mientres ixa anyada tenioron que matar a Futterman (qui quereba robar a bolsa de monedas d'oro que heba visto que teneba Ethan) y que él mesmo, Brad, s'ha trobau causau con una mesacha comanche, cosa que encoleriza a la choven Jorgensen. Brad tamién explica que han trobau a la suya "esposa" muerta en un campamento comanche atacau por soldaus de l'exercito estausuidense, que bi heban feito una mortalera.

Continan la rechira, pasando por un fuerte de l'xercito y finalment dentrando en Mexico, a on finalment un mexicano los puet portar debant d'o chefe "Scar". La suya sorpresa ye de trobar a Debbie, que ya ye una mesacha, en a tienda d'o chefe, estando-ne aparentment a suya muller. Debbie lis diz que ella ya s'ha convertiu en una comanche y que quiere continar estando-lo, y Ethan prefiere matar-la a tener una sobrina comanche, pero Brad la esfiende, encara que Ethan li explica que una d'as cabelleras que "Scar" lis heba ensanyau bien entripau yera la de la mai de Brad. Y "Scar" quiere matar-los a los dos.

 Elenco The Searchers en Internet Movie Database. 
 Actor  Papel  Notas  John Wayne  Ethan Edwards   Jeffrey Hunter Martin Pawley   Vera Miles Laurie Jorgensen   Ward Bond Capitán mosén Samuel Johnston Clayton  Natalie Wood  Debbie Edwards con 15 anyadas   John Qualen  Lars Jorgensen   Olive Carey Mrs. Jorgensen   Henry Brandon Scar / Cicatriza   Ken Curtis Charlie McCorry   Harry Carey Jr. Brad Jorgensen   Antonio Moreno  Emilio Gabriel Fernandez y Figueroa   Hank Worden Mose Harper   Beulah Archuletta Look   Walter Coy Aaron Edwards   Dorothy Jordan Martha Edwards   Pippa Scott Lucy Edwards   Patrick Wayne Tenient Greenhill  Lana Wood Debbie Edwards de nina   Gertrude Astor Convidada a la voda  No acreditada Pipe Line Begishe Indio comanche  No acreditau Exactly Sonnie Betsuie Indio comanche  No acreditau Danny Borzage Curdionista en o funeral No acreditau Ruth Clifford Muller loca en o fuerte  No acreditada Carmen D'Antonio Carmen  No acreditada Tommy Doss Musico en a voda  No acreditau Pete Grey Eyes Indio comanche  No acreditau Feather Hat Jr. Indio comanche  No acreditau Nacho Galindo Tabernero maxicán No acreditau Chuck Hayward Hombre en a voda  No acreditau Jack Tin Horn Indio comanche  No acreditau Harry Black Horse Indio comanche  No acreditau Away Luna Indio comanche  No acreditau Robert Lyden Ben Edwards  No acreditau Cliff Lyons Coronel Greenhill No acreditau Peter Mamakos Jerem Futterman  No acreditau Mae Marsh  Muller con capa en o fuerte refirmando a la loca  No acreditau Frank McGrath Texas Ranger No acreditau Bob Many Mules Indio comanche  No acreditau Jack Pennick Sarchento en o fuerte No acreditau Lloyd Perryman Mucico en a voda No acreditau Chuck Roberson Texas Ranger en a voda No acreditau Smile White Sheep Indio comanche  No acreditau Many Mules Son Indio comanche  No acreditau Percy Shooting Star Indio comanche  No acreditau William Steele Nesby  No acreditau Chefe Thundercloud Chefe comanche  No acreditau Terry Wilson Texas Ranger  No acreditau Billy Yellow Indio comanche  No acreditau

 Producción 
La cinta s'ambienta en as planas d'o nord-ueste de Texas clamadas con un toponimo en castellano, Llano estacado, en sinyalar-ie los espanyols cuan Texas formaba parte de l'Imperio espanyol toz os puestos a on se podeba trobar augua, en estar una plana desertica. Sindembargo, la filmación no se fació en ixe puesto, so que en Monument Valley, en os estaus d'Arizona y Utah. Tamién se flmoron bellas escenas en Mexican Hat en Utah, en o canyón Bronson en Los Angeles y en o Parque Nacional Elk Island en Alberta (Canadá).

O rodache se fació en VistaVision, una variant con mas definición y amplo de pantalla que heban creyau os incheniers d'a Paramount Pictures en 1954, nomás que dos anyos antes.

Ta lo papel de Martin Pawley Ford inicialment pensabe en l'actor Fess Parker, que en ixas envueltas yera conoixiu en interpretar o papel de David Crockett pero Walt Disney, con qui Parker teneba un contracto vichent, se negó mesmo sin decir-le cosa a Pareker, qui anyadas dimpués lamentaba que ixo heba estau muit desfavorable ta la suya carrera cinematografica.

Como curiosidat, ista ye la primera d'as solas tres cintas producidas por Cornelius Vanderbilt Whitney ta la suya productora, estando la segunda The Missouri Traveler (1958, Jerry Hopper) y la tercera The Young Land (1959, Ted Tetzlaff, con Patrick Wayne, lo fillo de John Wayne).

 Premios 
 Premio  Calendata  Edición  Categoría  Premiau  Notas Premios Globos d'Oro 1958  15ena edición Globo d'Oro a lo Millor Actor Revelación de l'Anyo Patrick Wayne 

 Antecedents historicos 
Bellas notas que s'han conservau de l'autor d'o relato orichinal, Alan Le May, indican que ta lo papel d'os buscadors s'inspiró en un personache real, Britton Johnson, un rondaire  afroamericano qui rescató a su muller y a su filla que heban raptau los comanches en 1865. Posteriorment Britton fació a lo menos atros tres viaches en territorio indio en o Territorio de Kansas en rechira constant d'una atra nina secuestrada, dica que lo matoron os kiowa en 1871. Negro Brit Johnson, Dennis Cureton & Paint Crawford en Fort Tour Systems, Inc.. Tanimientres, bellos criticos cinematograficos que The Searchers s'inspiró en un atro caso real, escaiciu en 1836, cuan en a masacre de Fort Parker, en l'actual Parque Estatal de Fort Parker en Texas, os indios secuestroron a Cynthia Ann Parker, una nina de 9 anyadas que convivió 24 anyadas con os comanches casada con uno d'os suyos chefes y estió la mai d'o chefe comanche Cuanah Parker. James W. Parker, tío de Cynthia, estió gran parte d'a suya vida buscando-la, mesmo que Ethan en a cinta. De feito, istos estioron belluns d'os 64 casos de ninos raptaus por os comanches que Alan Le May estudió ta la suya novela. Ta l'ataque d'a Caballería a lo poblau comanche, fácil que la inspiración se trobe en o feito real, a batalla d'o río Washita en 1868, cuan o 7eno Rechimiento de Caballería mandau por George Armstrong Custer atacó un campamento cheyenne en l'actual Oklahoma, podendo-se inspirar tamién en a batalla de North Fork of the Red River en 1872, tamién contra los comanches, cuan o 4eno Rechimiento de Caballería mandau por Ranald S. Mackenzie fació presos a 124 mullers y ninos comanches en engarcholando-los en Fort Concho.

 Criticas 
Bosley Crowther en The New York Times calificó The Searchers como: Bosley Crowther: Screen: The Searchers Find Action; Entertaining Western Opens at Criterion "Animal World" Shown At Little Carnegie, en The New York Times, 31 de mayo de 1956.

Ronald Holloway en Variety comentaba que: Ronald Holloway: The Searchers , en Variety, 13 de mayo de 1956.

O critico Rogert Ebert consideraba a lo personache interpretau por John Wayne, Ethan Edwards, Rogert Ebert: The Searchers.

Ta lo critico Quim Casas: Quim Casas: Películas clave del western, Ediciones Robinbook, S.L., Barcelona, 2007, ISBN 978-84-96222-88-5, p.126-128.

 Sobre o racismo 
Un d'os temas principals que se tractan en ista cinta ye l'actitud d'os colonos blancos enta los amerindios. Ford no estió lo primero en tractar cinematograficament iste aspecto pero la suya descripción d'a dureza d'o tracto enta los amerindios estió sorprendent, mas que mas ta las cheneracions posteriors. Roger Ebert diz que:

En o corazón de The Searchers se troba l'actuación de Wayne como l'alticamau y vengativo Ethae Edwards. Dende l'alazet d'a suya rechira, clarament ye menos intresau en rescatar a Debbie que en vengar-se d'os comanches por a muerte d'o suyo chirmán y d'a suya familia.

En una entrevista en 1964 en a revista Cosmopolitan, Ford deciba:

Ed Lowry diz que:

Grey Marcus comenta que:

Benton Prestley considera que Ford indica que la crueldat de Scar tamién ye morivada por a venganza ("Dos fillos asasinaus por hombres blancos. Por cada fillo preno muitas cabelleras").

Sobre lo personache d'Ethan Edwards, Randy Roberts y James S. Olson creyen que: Randy Roberts y James S. Olson: John Wayne: American, 1995, p. 423.

Tamién o mestiache ye un tema omnipresent en a cinta. De feito nomás prencipiar a cinta Martin recibe una mirada amargada d'Ethan en indicar que él tien un uiteno de cherokee. Ethan diz cuatas vegadas en a cinta que matará a su sobrina antes de que "viva con un indio", u que "vivir con un comanche no ye vivir". Mesmo un d'os personaches mas amables d'a cinta, Laurie (interpretada por Vera Miles), li diz a Martin cuan iste explica que ha de protecher a su chirmana adoptiva que "Ethan li ficará una bala en o cerebro. Te digo que Marta quererba que lo fese".

A violación de mullers blancas por os indios ye un tema implicito en a cinta. No se representa garra escena d'una violación real, pero como diz Alexandra Heller-Nicholas, Alexandra Heller-Nicholas: Rape-Revenge Films: A Critical Study. McFarland]], 2011. p. 71. ISBN 9780786486922. "o secuestro, o captiverio y la violación implicita de Debbie (...) impulsan a narrativa". Glenn Frankel diz que en a vida real "a violación yera un escaicimiento d'a vida de muitos captivos, encara que no gosaba charrar-se entre las mullers que fuyioron u fuoron rescatadas de tornada enta lo mundo de l'hombre blanco".

 Ethan y Marta 
Un atro aspecto intresant d'a trama argumental ye la relación entre los personaches d'Ethan y Marta, la suya cunyada, entre los cuals bi ha una obvia atracción. Encara que garra dialogo en fa alusión, en a cinta bi ha cuantas referencias visuals a la suya relación. Bel critico ha sucheriu que ista pasión tacita implica que Debbie, a qui se describe especificament como una nina de ueito anyadas, en tornat Ethan d'una ausencia de ueito anyadas, podría estar filla suya. Ista posibilidat adhibe un atro matiz a la busca obsesiva de Debbie por parte d'Ethan, la suya repugnancia a pensar que ella podría estar vivindo como una indichena india y la suya decisión final de portar-la enta casa ta dimpués marchar él. Dillá d'as motivacions mas evidents tamién podría representar a necesidat d'un pai que se sient culpable de salvar a la filla que tenió en enganyando a su chirmán ta dimpués albandonar-la.

 Influyencias 
The Searchers ha teniu muita influyencia en cuantas atra cintas. David Lean la veyó repetidament ta que l'aduyase a prechinar millor la presentación d'un paisache en a pantalla mientres se preparaba ta rodar Lawrence of Arabia, Eric Snider: What's the Big Deal?: Lawrence of Arabia (1962) en MTV, 11 de mayo de 2011. y a dentrada d'Ethan Edwards en The Searchers a traviés d'una ampla pradera, se repite a traviés d'un amplo disierto de Sharif Ali en Lawrence of Arabia. Sam Peckinpah fació una referencia a las secuelas d'a mortalera y a la escena d'o funeral en Major Dundee (1965) y, seguntes una resenya de 1974 de Jay Cocks, Bring Me the Head of Alfredo García de Peckinpah contién dialogos con "tributos directos a clasicos como The Treasure of the Sierra Madre de John Huston y The Searchers de John Ford". Jay Cocks: Horseless Headsman en a revista Time.

A cinta de 1967 de Martin Scorsese Who's That Knocking at My Door presenta una secuencia en a que los dos personaches principals charran sobre The Searchers y de feito en una enquesta ta Sight & Sound Scorsese incluyiba The Searchers entre las suyas doce cintas favoritas. Scorsese's 12 favorite films.

Scott McGee, en un articlo ta Turner Classic Movies afirmaba que Steven Spielberg, Martin Scorsese, John Milius, Paul Schrader, Wim Wenders, Jean-Luc Godard y George Lucas han estau influyenciaus y han feito bel tipo d'homenache a The Searchers en o suyo treballo. En particular s'ha citau por as suyas similituz a Paris, Texas de Wim Wenders, ganadora d'a Palma d'Oro en a 37ena edición d'o Festival de Cine de Canas. Stan Jones: Wenders' Paris, Texas and the "European Way of Seeing". European Identity in Cinema. Bristón y Portland, Intellect Books. p. 52. ISBN 1-84150-916-7.

Ista cinta tamién influyó en bellos aspectos d'a saga cinematografica de Star Wars, de George Lucas. A escena en que Ethan Edwards troba cremando-se la grancha d'a suya familia se veye reflexada en Star Wars de 1977 cuan o personache de Luke Skywalker troba la suya grancha cremada por os soldaus d'asalto imperials. Jason Serafino: The Films That Inspired The "Star Wars" Saga en TechTimes. The Searchers tamién influyó en a precuela de 2002 d'ista serie, Star Wars Episode II: Attack Of The Clones, cuan Anakin Skywalker conoix que un d'os miembros d'a suya familia ha estau secuestrau por un grupo de Tusken (encara que astí la secuestrada no ye la sobrina, so que la mai) y en venganza Anakin masacra a los secuestradors, mesmo que fa Ethan en a batalla culminant en o campamento comanche. Tamién as escenas inicials de Rogue One: A Star Wars Story (2016, Gareth Edwards) son reflexo d'as de The Searchers, cuan o personache de Jyn Erso se veye amagau por sus pais cuan atacan a suya grancha, mesmo que los pais de Debbie l'amagan a ella cuan os comanches atacan a suya grancha.

A cinta Searchers 2.0, dirichida en 2007 por Alex Cox inclui muitas discusions sobre The Searchers y d'atras cintas que tractan o tema d'a venganza. En ista cinta os personaches asisten a la prochección d'una supuesta nueva versión de The Searchers dirichida por Ted Post y protagonizada por James Mitchum como Ethan Edwards y Telly Savalas como Scar, encara que en realidad mai no s'ha feito ixa suposada tal nueva versión (Ted Post en realidad heba dirichiu una nueva versión de Stagecoach de John Ford, tamién dita Stagecoach).

O creador d'a serie de televisión Breaking Bad, Vince Gilligan, declaró que lo final d'o episodio final d'a serie, Felina, estió influyenciau por a cinta. Dan Snierson: "Breaking Bad": Creator Vince Gilligan explains series finale, en Entertainment Weekly.

A cinta d'o cine canadiense Maliglutit (2016, Zacharias Kunuk y Natar Ungalaaq) ye una nueva versión parcial de The Searchers. En Maliglutit, ambientada en 1913, un hombre inuit troba que han secuestrau a su muller y a su filla. Tanimientres, Zacharias Kunuk, un d'os directors d'a cinta, descartó la trama orichinal sobre los conflictos entre blancos y pueblos indichenas y nomás emplegó en a cinta que personaches inuit, explicando que lo tema d'o racismo no yera un tema que estase previsto tratar en a cinta. Kate Taylor: Two of Canada’s top films look to preserve the Inuit way of life, en The Globe and Mail, 12 de chinero de 2017.

Una frase que lo personache d'Ethan Edwards repite muitas vegadas, "that'll be the day", estió la inspiración de Buddy Holly ta la suya canción That'll be the day, cuan veyó la cinta en un cine de Texas. Bob Grene: WANT SOME NEWS TO MAKE YOU GRIN?, en Chicago Tribune.

 Se veiga tamién 
 Cine en 1956.
 Cintas de 1956.

 Referencias 

 Vinclos externos 

  The Searchers en Internet Movie Database.
  /  The Searchers en FilmAffinity.
  The Searchers en Rottent Tomatoes.
  The Searchers en TCM Movie Database.
  The Searchers en AllMovie.
  The Searchers en Box Office Mojo.
  The Searchers en l' American Film Institute Catalog de l'American Film Institute.
  The Searchers en Allociné.

Categoría:Cintas ambientadas en os anyos 1860
Categoría:Cintas ambientadas en Texas
Categoría:Cintas con banda sonora orichinal de Max Steiner
Categoría:Cintas con dirección de fotografía de Winton C. Hoch
Categoría:Cintas con guión de Frank S. Nugent
Categoría:Cintas con montache de Jack Murray
Categoría:Cintas d'Estaus Unius
Categoría:Cintas de cine de drama
Categoría:Cintas de cine epico
Categoría:Cintas de western
Categoría:Cintas dirichidas por John Ford
Categoría:Cintas en anglés
Categoría:Cintas interpretadas por Jeffrey Hunter
Categoría:Cintas interpretadas por John Wayne
Categoría:Cintas interpretadas por Natalie Wood
Categoría:Cintas interpretadas por Vera Miles
Categoría:Cintas interpretadas por Ward Bond
Categoría:Cintas producidas por Cornelius Vanderbilt Whitney
Categoría:Cintas rodadas en Alberta
Categoría:Cintas rodadas en Arizona
Categoría:Cintas rodadas en California
Categoría:Cintas rodadas en Colorado
Categoría:Cintas rodadas en Edmonton
Categoría:Cintas rodadas en Los Angeles
Categoría:Cintas rodadas en Utah